Държавен вестник, бр. 51, 2010 г., стр. 7

БРОЙ  51	
Д Ъ Р Ж А В Е Н  В Е С Т Н И К 	
СТР.  7  
Договор за Холдингов фонд означава договор в 
договорена форма, който ще бъде сключен между 
ЕИФ и ДСЦ с цел поемане от страна на ЕИФ на 
дейността на Холдингов фонд, подробностите за 
който са посочени в член 6.
Регламент за изпълнение означава Регламент 
на Комисията (ЕО) № 1828/2006 от 8 декември 
2006 г., определящ правилата за изпълнение на 
Регламент 1083 и Регламент 1080, както е изменян 
периодично, включително и с Регламент на Ко­
мисията (ЕО) № 846/2009 от 1 септември 2009 г.
Първоначални разходи има значението, опре­
делено с Измененото финансово споразумение. 
Първоначално рамково споразумение озна­
чава Рамковото споразумение, сключено между 
правителството на Република България и ЕИФ 
на 27 май 2009 г.
Първоначално финансово споразумение озна­
чава финансовото споразумение, сключено между 
правителството на Република България и ЕИФ 
на 27 май 2009 г.
Инвестиционен борд означава договорно 
учреден орган, включващ представители от 
управляващия орган и ЕИФ с възложени му 
консултативни и други функции по това спора­
зумение, Измененото финансово споразумение и 
Правилника на Инвестиционния борд.
Правилник на Инвестиционния борд означава 
документът, определящ правилата, регулиращи 
дейността на Инвестиционния борд, чиято догово­
рена форма е приложена към това споразумение 
като приложение 1.
Инвестиционна стратегия означава документ, 
описващ инвестиционната стратегия и планиране­
то във връзка с Холдинговия фонд по JEREMIE, 
който следва да бъде изготвян и променян съ­
гласно условията, посочени в член 6.3(a) от това 
споразумение и член 9 от Измененото финансово 
споразумение, и резюме на който е приложен 
към Измененото финансово споразумение като 
приложение 7. 
JEREMIE или Инициатива JEREMIE имат 
значението, посочено в декларативна част (C) 
от Преамбюла.
Вноски по JEREMIE означава средства, пре­
доставяни за подобряване достъпа до финансиране 
на малки и средни предприятия посредством 
инструменти на финансов инженеринг по При­
оритетна ос 3 на ОП „Конкурентоспособност“ с 
първоначален размер от 199 000 000 евро, които 
могат да бъдат увеличавани периодично (вклю­
чително и с последваща вноска по JEREMIE) 
и които са поверени на ЕИФ за управление и 
внасяне в акционерния капитал на ДСЦ за целите 
на учредяване и опериране на Холдингов фонд 
по JEREMIE в съответствие с член 44(с) от Ре­
гламент 1083 и осъществяване на Инициативата 
JEREMIE в съответствие с това споразумение и 
Измененото финансово споразумение.
Холдингов фонд по JEREMIE означава отдел­
но цяло от активи и права, създадено в рамките 
на ДСЦ от средствата, внесени в акционерния 
капитал на ДСЦ, който ще бъде администриран 
от ЕИФ от името и за сметка на ДСЦ, съгласно 
принципите, посочени в това споразумение и 
Договора за Холдингов фонд.
Структура на Холдингов фонд JEREMIE оз­
начава структурата, която се изгражда съгласно 
принципите, формулирани в това споразумение, 
съгласно която управляващият орган ще прехвър­
ли вноските по JEREMIE на ЕИФ, при условие 
че ЕИФ ще инвестира вноските по JEREMIE в 
акционерния капитал на ДСЦ и ще изпълнява 
дейността на Холдинговия фонд.
Транзитна сметка по JEREMIE има зна­
чението, определено с Измененото финансово 
споразумение.
Меморандум за разбирателство относно прех­
върляне на ноу-хау означава меморандума за 
разбирателство в договорена форма, установяващ 
съгласието между страните по отношение на 
прехвърлянето на ноу-хау от ЕИФ на Република 
България.
Разходи за управление означава разходите 
за управление на средствата и разходите за 
управление на допълнителните средства така, 
както е определено в Измененото финансово 
споразумение.
Управляващ орган означава държавна ад­
министрация, определена от правителството на 
Република България да управлява оперативна про­
грама съгласно член 59 от Регламент 1083, който 
в случая на оперативната програма е дирекция 
„Европейски фондове за конкурентоспособност“ 
към МИЕТ.
МИЕТ има значението, определено в Декла­
ративната част (D) от Преамбюла.
Комитет за наблюдение означава комитет със 
състав, задачи и правомощия, посочени в член 
63 и сл. от Регламент 1083, създаден от прави­
телството на Република България във връзка със 
оперативната програма.
ОП „Конкурентоспособност“ или оперативната 
програма има значението, определено в Декла­
ративната част (D) от Преамбюла.
Оперативни договори означава индивидуални 
договори, сключени между ЕИФ от името на 
ДСЦ с финансови посредници за индивидуални 
операции и оперативен договор означава всеки 
един от тези договори.
Парламентарни процедури има значението, 
определено с член 9.1.
Доклад за изпълнение означава годишен до­
клад за напредъка или шестмесечен доклад за 
напредъка.
Пут опция има значението, посочено в член 
4.9(с).
Уведомление за пут опция има значението, 
посочено в член 4.9(с).
Ратификация има значението, посочено в 
член 9.1.
Регламент 1080 означава Регламент (ЕО) 
№ 1080/2006 г. на Европейския парламент и на 
Съвета относно Европейския фонд за регионално 
развитие.
Регламент 1083 означава Регламент на Съвета 
(ЕО) № 1083/2006 г. от 11 юли 2006 г., посочващ 
основните условия на Европейския фонд за реги­
онално развитие, Европейския социален фонд и 
Кохезионния фонд и отменящия Регламент (ЕО) 
№ 1260/1999 г. (както е изменен с Регламент на 
Съвета (ЕО) № 284/2009 по отношение на, освен 
всичко друго, член 44(c) на Регламента).
Правила има значението, посочено в член 11.1.